স্টুয়ার্ড মুজিবুর রহমান (১৯৪০ - ০৫ জানুয়ারি ১৯৭২) ছিলেন ঐতিহাসিক আগরতলা ষড়যন্ত্র মামলার ৩নং আসামি, বাংলাদেশের মহান স্বাধীনতা যুদ্ধের অন্যতম সংগঠক ও বীর মুক্তিযোদ্ধা। তিনি মূলত তৎকালীন পাকিস্তান নৌবাহিনীতে স্টুয়ার্ড ছিলেন এবং স্টুয়ার্ড মুজিব হিসেবেই বেশি পরিচিত। বাংলাদেশের স্বাধীনতা সংগ্রাম এবং সশস্ত্র যুদ্ধে স্টুয়ার্ড  মুজিব একজন বলিষ্ঠ, সাহসী ও উজ্জ্বল স্ফুলিঙ্গের মূর্ত প্রতিক। স্বাধীনতাযুদ্ধে জীবন বিসর্জন ত্যাগ, তিতিক্ষা ও উল্লেখযোগ্য ভূমিকা রেখে স্বরনীয় ও বরনীয় মুক্তিযোদ্ধাদের অনেকে জাতীয় স্বীকৃতি পেয়ে বাংলাদেশ স্বাধীনতার ইতিহাসে হয়েছেন চির স্বরনীয় ও চির জাগ্রত, তাদের সারিতে স্টুয়ার্ড মুজিব স্বাধীনতা পিপাসু এক অনন্য ব্যক্তিত্ব, কিন্তু তার অবদান ও ত্যাগের কোন স্বীকৃত জাতীয় পর্যায়ে অদ্যাবধি দৃশ্যমান নয়।